ચાઈના દ્વારા છેલ્લા બે વર્ષથી તેમને ત્યાં રહેલા ઓવર સ્ટોકને કારણે ભારતમાંથી કોટનની ખરીદીને બ્રેક મારવામાં આવી હતી પણ ચાઈનામાં રહેલો સ્ટોક ત્યાંની બજારમાં આવી જતા સ્ટોક ખાલી થઈ ગયો છે આથી ચાઈના દ્વારા આ વર્ષે મોટીમાત્રામાં કોટનની ખરીદી ભારતમાંથી કરવામાં આવનાર છે અને અત્યારથી જ ઓર્ડર આપી દેવામાં આવતા ગુજરાત-સૌરાષ્ટ્રમાંથી ૩૭ લાખ ગાંસડીની નિકાસ થઈ છે તેમાંની મોટાભાગની ચાઈના અને પાકિસ્તાન નિકાસ કરવામાં આવી છે,જ્યારે વિયેટનામ અને બાંગ્લાદેશમાં પણ કોટનની માગ નીકળતા ત્યાં આગળ પણ કોટનની નિકાસ કરવામાં આવી રહી હોવાનું સૂત્રોમાંથી જાણવા મળેલ છે.